Kezdőlap Gyermekvédelmi és szociális továbbképzések Önkénteseknek Felnőttképzési szolgáltatások Az Intézményről Szakmai és módszertani háttér Múlt és jövő Elérhetőségek
KÁSZPEM® tanfolyamok
KÁSZPEM® Alaptanfolyam
2011 augusztus - 2012 augusztus
Az ÁGOTA® Alapítvány Csongrád megyei gyermekvédelmi szakellátása szaktanácsadói szolgálatának
(ÁGOTA® Szaktanácsadói Szolgálat)
2010. augusztus 09 –2011. május 30.
ÁGOTA® Alapítvány Csongrád Megyei gyermekvédelmi szakellátásának Szaktanácsadói Szolgálata
1. Az ÁGOTA® Alapítvány Csongrád megyei Gyermekvédelmi Szakellátásának Szaktanácsadói Szolgálat
Teljes név: ÁGOTA® Alapítvány Csongrád megyei Gyermekvédelmi Szakellátásának Szaktanácsadói Szolgálat
Rövid név: ÁGOTA® Szaktanácsadói Szolgálat
Cím: 6726 Szeged, Bal fasor 6. I. emelet 13.
Telefon: (+36) 62/432-032 /107- es mellék
(+36) 30/557-4508
Az ÁGOTA® Szaktanácsadói Szolgálat
Szolgálat vezetője: Balogh Zsolt, szociális munkás
Elérhetőségei: (+36) 62/432-032 /107- es mellék
Működési engedély száma: Sz02/831-3/2011
1.1 A szaktanácsadói szolgáltatás nyújtásának helye
Csongrád Megyei Területi Gyermekvédelmi Szakszolgálat, 6726 Szeged, Bal fasor 6. I. emelet 13.
1.2 A szaktanácsadói szolgáltatás nyújtásának ideje
Hétköznapokon 08.00- 14.00- ig
2. A szaktanácsadói szolgáltatási tevékenységek jogszabályi alapja:
A gyermekek védelméről és a gyámügyi igazgatásról szóló - 2002. évi IX. sz. törvénnyel módosított - 1997. évi XXXI. törvény.
A gyámhatóságokról, a területi gyermekvédelmi szakszolgálatokról, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Korm. rendelet.
A gyermekjóléti és gyermekvédelmi szolgáltató tevékenység engedélyezéséről, valamint a gyermekjóléti és gyermekvédelmi vállalkozói engedélyről szóló 259/2002. (XII. 18.) Korm. rendelet.
A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998 (IV. 30.) NM. rendelet.
A Munka Törvénykönyvéről szóló 1992. évi XXII. törvény.
A személyes gondoskodást végző személyek továbbképzéséről és a szociális szakvizsgáról szóló 9/2000. (VIII.4.) SzCsM rendelet
3. A szolgáltatótevékenység szakterületi besorolása
A szaktanácsadói szolgálat a gyermekvédelmi szakellátások rendszerén belül, a gyermekvédelmi szakszolgáltatás keretében ellátja a gyermekvédelmi szaktanácsadási feladatokat.
4. A szolgáltatótevékenység helye az ÁGOTA Alapítvány szervezeti keretein belül
A szaktanácsadói szolgálat az ÁGOTA Alapítvány Felnőttképző Intézményi tevékenységének keretén belül az állami feladatvállalás területéhez tartozik.
5. A szaktanácsadói szolgálat szervezeti felépítése és munkacsoportjai
Vezetés és koordináció:
Pedagógiai szaktanácsadói csoport
Egészségügyi, gyermekpszichológiai és mentálhigiénés szaktanácsadói csoport
Tudományos kutatási munkacsoport
Felnőttképzési munkacsoport
Pályázati tanácsadói munkacsoport
Gyermekvédelmi szakellátási jogi munkacsoport
6. A szolgáltatótevékenység keretében ellátott feladatok
A szaktanácsadói szolgálat a szakellátást nyújtó intézmények felkérésére a 15/1998. NM rendelet a- h) pontjai alapján segítséget nyújt:
a) az intézmény szakmai programja, házirendje elkészítéséhez,
b) az intézmény szakmai átalakításának, megtervezéséhez, illetve kivitelezéséhez,
c) az intézmény egész tevékenységének vagy egyes részfeladatainak szakmai értékeléséhez,
d) továbbképzések szervezéséhez,
e) szakmai munkaközösségek működéséhez,
f) szakmai pályázati lehetőségek figyelemmel kíséréséhez és a pályázatok elkészítéséhez,
g) új szakmai módszerek, eszközök megismeréséhez,
h) egyéb - a szaktanácsadás keretébe tartozó - az intézmény által igényelt feladatok elvégzéséhez.
6.1 A szolgáltatótevékenység módszerei
a) A felkérő intézmény szakmai programja, házirendje elkészítésében nyújtott segítségadásban:
Megvizsgálja a már meglévő szakmai programot, illetve házirendet
Szükség esetén konzultál az intézmény dolgozóival, illetve a szolgáltatásban érintett felekkel
Szükség esetén jó mintákat és gyakorlatokat kutat fel és bocsát az intézmény rendelkezésére
Biztosítja a hasonló igényekkel, illetve jó gyakorlattal bíró intézményekkel való kapcsolattartási lehetőségeket (pl. műhelymunkák vagy hálózatépítés keretében)
Szakmai javaslatot fogalmaz meg a szakmai program, illetve házirend elkészítéséhez
b) A felkérő intézmény szakmai átalakításának megtervezéséhez, illetve kivitelezéséhez nyújtott segítségadásban:
Áttekinti a már meglévő szakmai struktúrát, illetve tanácsot nyújt a fejlesztéshez és kivitelezéshez
Szakmai javaslatot fogalmaz meg a szakmai átalakítás megtervezéséhez és kivitelezéséhez
c) A felkérő intézmény egész tevékenységének vagy egyes részfeladatainak szakmai értékeléséhez nyújtott segítségadásban:
Szaktanácsot nyújt az értékeléshez szükséges kritérium és eszközrendszer ki- illetve átdolgozásához
Szükség esetén gyarapítja az értékelésbe bevont munkatársak értékelés-módszertani ismereteit
Szakmai javaslatot fogalmaz meg intézmény egész tevékenységének vagy egyes részfeladatainak szakmai értékeléséhez
d) A felkérő intézmény számára továbbképzések szervezéséhez nyújtott segítségadásban:
Fogadja az intézmény részéről érkező továbbképzési igényeket
Naprakész adatbázist tart rendelkezésre a szakterület számára meghirdetett képzésekről
Segítséget nyújt a kínált képzésekből a továbbképzési igényekhez illeszthető képzés kiválasztásában
Szükség esetén közreműködik a képzést nyújtó intézmény és a felkérő intézmény kapcsolatfelvételében
Speciális képzési igények esetén igyekszik felkutatni olyan képzőintézményeket, melyek a különleges továbbképzési igényekre már kidolgozott képzéssel rendelkeznek, illetve vállalják az intézményre szabott képzési programok kidolgozását
e) A felkérő intézmény szakmai munkaközösségeinek működéséhez nyújtott segítségadásban:
Javaslatokat fogalmaz meg a munkaközösségek működéséhez
Szükség esetén felkutatja a munkaközösségek működését segítő képzéseket illetve szakmai támogatási módszereket
Szükség esetén külső szakértőt vonhat be a munkaközösség működésének különleges eseteihez
f) A felkérő intézmény számára szakmai pályázati lehetőségek figyelemmel kíséréséhez és a pályázatok elkészítéséhez nyújtott segítségadásban
Fogadja a felkérő intézmények pályázatokkal kapcsolatos kérdéseit, kéréseit
Segítséget nyújt pályázati lehetőségek felkutatásában
Naprakész adatbázist tart elérhetően a pályázati lehetőségekkel kapcsolatban
Meglévő fejlesztési, pályázati igény esetén figyelemmel kíséri a pályázati kiírásokat, és megfelelő kiírás esetén értesíti a felkérő intézményt a pályázatról
Szaktanácsot ad a pályázatok kidolgozásához, benyújtásához, kezeléséhez, megvalósításához, elszámolásához, ellenőrzéséhez és lezárásához
Biztosítja a hasonló igényekkel, illetve jó gyakorlattal bíró intézményekkel való kapcsolattartási lehetőségeket (pl. hálózatépítés keretében)
g) A felkérő intézmény számára új szakmai módszerek, eszközök megismeréséhez nyújtott segítségadásban
Monitorozza és számon tartja a megjelenő új szakmai módszereket és eszközöket
Megfogalmazott igény esetén megfelelő szakmai módszert, illetve eszközt keres az intézmény számára
Támogatást nyújt a módszereket közzétevő szakmai közreműködők megtalálásához, illetve a velük való kapcsolat felvételéhez
Segítséget nyújt a szakterület vonatkozó szakirodalmának és kutatási eredményeinek felkutatásához és megismeréséhez
h) A felkérő intézmény számára egyéb - a szaktanácsadás keretébe tartozó - az intézmény által igényelt feladatok elvégzéséhez nyújtott segítségadásban
Fogadja és megvizsgálja a felkérő intézmény részéről érkező igényeket
Szükség esetén külső szakértő bevonásával alakítja ki álláspontját
Szakmai javaslatot fogalmaz meg intézmény által megjelölt kérdésben
2010. augusztus 09- 2011. május 30.
A megvalósított tevékenységekről időrendben
2010. TAVASZ-NYÁR: ELŐKÉSZÍTŐ TEVÉKENYSÉGEK
A Szaktanácsadói Szolgálat munkáját megelőző előkészítő fázisban ingyenes szakmai kiadványokat juttattunk el Csongrád megyei szakembereknek a TEGYESZ által megadott dolgozói lista alapján. 93 szakember számára adtunk át 186 db könyvet, melyek piaci értéke 930.000.- forint. A módszertani könyveket természetesen ingyen bocsátottuk a kollégák rendelkezésére.
Az átadott kiadványok az alábbiak voltak:
Szakmai munkát segítő reprezentatív kutatás eredményeit közlő szakirodalom: Kothencz János: Róluk…értük…I. Családból kiemelt gyermekek és fiatalok („állami gondoskodásban élők”) társadalmi sajátosságai (szociológiai jellemzői) napjainkban- Országos kutatás az „állami gondoskodásban élő gyermekek és fiatalok körében”, ÁGOTA® (Állami Gondoskodásban Élő és Veszélyeztetett Fiatalok Támogatásáért) országos, közhasznú Alapítvány 2009 Szeged
Szakmai munkát segítő reprezentatív kutatás eredményeit felhasználó, innovatív módszertani kézikönyv: Kothencz János- Kothenczné Osváth Viola- Balog Mária - Pál Melinda - Balogh Zsolt: Róluk…értük…II. Családból kiemelt gyermekek és fiatalok („állami gondoskodásban élők”) pedagógiai, pszichológiai, pszichoszociális és szociális munkaköri megközelíthetősége napjainkban- A KÁSZPEM® (Kothencz- féle ÁGOTA® Szenzitív Pedagogikoterápiás) Módszer, ÁGOTA® (Állami Gondoskodásban Élő és Veszélyeztetett Fiatalok Támogatásáért) országos, közhasznú Alapítvány 2009 Szeged
Szakmai kapcsolati háló építése, erősítése a dél- alföldi régióban: Balogh Zsolt szolgálatvezető 2010. augusztus 13-án Szegeden találkozott a dél-alföldi regionális módszertani gyermekotthon vezetőjével, Szabóné Szívos Ildikóval, akivel kölcsönösen bemutatták egymásnak intézményük szolgáltatásait, és feltérképezték a lehetséges kapcsolódási pontokat és együttműködési lehetőségeket az intézmények között. Mindkét intézmény részéről egyértelmű együttműködési szándék nyilvánult meg, melynek eredményeképpen a későbbiekben közös szakmai napok megtartását tervezzük.
2010. augusztusában a Nemzeti Szakképzési és Felnőttképzési Intézet Salgótarjáni Képzésszervezési Központja adatainak alapján nyilvántartunk egy 738 képzést tartalmazó listát, melyekből a továbbképzési igénnyel fellépő Partnerek számára tudunk szaktanácsadás keretében segítséget nyújtani a választáshoz. A lista tartalmazza a szociális és gyermekvédelmi területen akkreditált - tehát a továbbképzési rendszerben kreditpontot adó - továbbképzés céljából szervezett tanfolyamokat, szakmai személyiségfejlesztő tréningeket, szakmai műhelyeket, szakmai tanácskozásokat, és szakmai tanulmányutakat mind megyei mind országos szinten.
2010. augusztusában a nevelőszülők és a TEGYESZ dolgozói kérésére innovatív szakmai módszert kerestünk a nevelői munka hatékonyságának növelése és a családból kiemelt gyermekekkel való munka sikerességének javítása érdekében. Mivel a kollégák a KÁSZPEM® Módszer iránt érdeklődnek, összegyűjtöttük, és elérhetővé tettük a Módszer elsajátításához szükséges tudnivalókat.
2010. tavaszán a TEGYESZ szakdolgozói jelezték intézményünk számára, hogy szükséges lenne egy, kifejezetten a nevelőszülők igényeire kidolgozott továbbképzési program létrehozása. A nevelőszülők kifejezett igénye volt, hogy a képzésen a KÁSZPEM® Módszert ismerhessék meg. A Szaktanácsadói Szolgálat ezt jelezte az ÁGOTA® Alapítvány Felnőttképző Intézménye (mint a KÁSZPEM® Módszer márkatulajdonosa) számára, ahol jelzéseink alapján 2010. őszére kidolgozták a Nevelőszülői komplex személyiségfejlesztő tréning KÁSZPEM® Módszerrel című továbbképzést nevelőszülők számára. A képzés már akkreditált, így képzési igény esetén közvetlenül tudjuk oda irányítani a potenciális résztvevőket.
A Partnerintézmények regionális kapcsolattartásának erősítése érdekében Balogh Zsolt szolgálatvezető előjegyezte a Dél-Alföldi Regionális Módszertani Gyermekotthon Bekecs című szaklapját, mely folyamatosan megtekinthető a Szaktanácsadó Szolgálat irodahelyiségében. Továbbá a szaktanácsadói szolgálatnak köszönhetően, ez a publikáció már valamennyi gyermek és lakásotthonba eljut. (19 szakmai egység dolgozói számára)
2010. szeptember 07-én a Szaktanácsadói Szolgálat Felnőttképzési Munkacsoportjának képviselője (Pál Melinda) hivatalos látogatást tett a Fővárosi Módszertani TEGYESZ-nél, ahol Dr. Radoszáv Miklós TEGYESZ vezetővel és Both Éva Módszertani intézményvezetővel egyeztettek az intézmények közötti együttműködések lehetséges módozatairól, szolgáltatáscsomagjaikról, valamint a szakterületükön fellelhető, s általuk le nem fedett képzési igényekről (pl. Módszerspecifikus képzések). Az egyeztetés eredményeképpen a egyértelmű együttműködési igény fogalmazódott meg mindkét fél részéről, illetve mindkét intézmény kölcsönösen felajánlotta egymás számára szakmai segítségét.
A Csongrád Megyei TEGYESZ kérésére lefolytattuk egy speciálisan a családból kiemelt gyermekek nevelésére kidolgozott módszertan (KÁSZPEM® Módszer) oktatását a Hódmezővásárhely, Szabadság téri lakásotthon dolgozói számára (5 fő), hogy a gyermekotthoni nevelői munkához innovatív módszer átadásával és bevezetésével járuljunk hozzá. A képzés 2010.szeptember 22 – én lezárult ( 200 órás képzés volt, melyet ingyen kaptak meg tőlünk a kollégák), melyet minden résztvevő sikeresen teljesített. A képzésen elsajátított módszert folyamatos szupervíziónk mellett elkezdték bevezetni és alkalmazni az érintett gyermekotthonban. Ennek monitorozása a közeljövőben elkezdődik. A Szaktanácsadói Szolgálat vezetője elkészítette azt a szakmai szempontrendszert, mely alapján a gyermekotthonba való bevezetés megvalósulását támogatja szupervíziós folyamat során.
2010. szeptemberében Szaktanácsadói Szolgálatunk pályázatfigyelési regisztert hozott létre, melyben megtalálhatóak a tematikus és az általános pályázatfigyelési és –keresési rendszerek elérhetőségei. E regiszter bármikor elérhető a Szolgálat adatbankjában. Irodavezetőnk napi rendszerességgel figyeli a pályázati oldalakat, a Partnerintézmények számára igénybe vehető pályázati lehetőségek után. A szóba jöhető pályázati lehetőségről (Pályázati téma: Képzőművészeti pályázat állami gondozott gyermekek számára, Kiíró: Roma Galéria Budapest) azonnali köremailt kaptak a Partnerek.
Szaktanácsadói Szolgálatunk irodavezetője a TEGYESZ-től kapott adatbázis alapján 2010. októberében frissítette és aktualizálta a Partnerintézmények adatait (hivatalos megnevezés, intézményegységek, vezetők, elérhetőségek) az intézményekkel történő közvetlen kapcsolatfelvétel során, melyek alapján naprakész adatbázist hozott létre Csongrád megyében a gyermekvédelmi szakellátók körében. Az adatlistát minden egyes Partnerintézmény és egység számára postai úton eljuttatta, hogy az intézmények közötti kapcsolattartást megkönnyítse.
2010. október 19-én Szaktanácsadói Szolgálatunk Egészségügyi, Gyermekpszichológiai és Mentálhigiénés Szaktanácsadói Munkacsoportja képviseletében Balogh Zsolt a TEGYESZ felkérésére részt vett az újonnan jelentkező nevelőszülők alkalmasságának megállapításában. A szolgálatvezető a felvételi elbeszélgetésen interjúztatással segítette a nevelőszülő-jelöltek megismerését, és a nevelőszülői alkalmasságot elbíráló bizottság munkáját.
2010. október 21-én a TEGYESZ felkérésére összmunkatársi értekezleten mutattuk be a Szaktanácsadói Szolgálat működését, elérhetőségeit, szakmai programját. E találkozáson minden TEGYESZ dolgozó és hivatásos nevelőszülő személyesen is megismerkedhetett munkatársainkkal. (résztvevők száma: 70 fő)
Az ÁGOTA® Szaktanácsadó Szolgálat bemutatkozó hírlevele és információs anyaga postázásra került 2010. október 29- én minden gyermek- és lakásotthon számára (19 szakmai egységnek), így írásban is megkapta mindenki a Szaktanácsadó Szolgálat elérhetőségeit és programját.
Partner részéről érkezett felkérésre szakmai kerek asztal létrejöttében láttunk el összekötői szerepet 2010. októberében. E szakmai találkozón gyermekotthoni vezetők cseréltek tapasztalatot, és egyeztettek a nevelési felügyelet kérdésében, így támogatva egységes szakmai eljárásmódok kialakulását. A megbeszélésen kialakított szakmai álláspontokat intézményünk rögzítette, így más gyermekotthon-vezetők számára is elérhetővé vált. (résztvevők száma: 5 fő)
2010. októberében a TEGYESZ felkérésére szakfordítót kerestünk a Befogadó Otthon házirendjének lefordítására az Otthonba igen gyakran bekerülő külföldi ellátottakkal való kommunikáció megkönnyítése érdekében. A házirendet magyar és angol nyelven átadtuk a fordítóknak, akik az Otthon szempontjából térítésmentesen vállalták a munka elkészítését. Jelenleg folyamatban van az arab, afgán, román, iráni és szomáliai változat elkészítése.
A Szaktanácsadói Szolgálat a Dél-Alföldi Regionális Módszertani Gyermekotthonnal és a Csongrád Megyei TEGYESZ- szel együttműködve előkészítő munkálatokat végzett, (résztvevők kiértesítése, helyszínbiztosítás, műhelyvezetők felkérése és felkészítése) protokolltervezetet készített a gyermekfelügyelői munka protokolljára módszertani műhelymunkák alapján. E műhelymunkák 2010. november 3-án zajlottak 50 fő gyermekfelügyelő részvételével a dél-alföldi régió gyermekotthonaiból a gyermekotthonokban folyó szakmai munka nívójának és eredményességének növelése, valamint az intézményközi együttműködések és tapasztalatcserék élénkítése érdekében. E szakmai műhelymunka során egyben összegyűjtöttük és összegeztük a gyermekfelügyelők képzési tapasztalatait, véleményezték korábbi képzéseik hatékonyságát, hasznosságát, s megfogalmazták képzési és szakmai igényeiket, melyek alapján adekvát képzéseket kereshetünk a kollégáknak. A Műhelymunka sarkalatos pontja volt a kollégák részéről a konferenciákon, szakmai fórumokon való részvétel lehetősége, melynek alapján intézményünk is tervez a későbbiekben konferenciaszervezést számukra.
Szaktanácsadói Szolgálatunk pályázati munkacsoportja segítséget nyújtott a TEGYESZ felkérésére egy, a TEGYESZ által az ESZA Nonprofit Kft - hez benyújtandó pályázat elkészítésében. A szakmai támogatás a megfelelő képzési program megkeresésétől a pályázati tanácsadásra és a szakmai anyagok elkészítésében nyújtott támogatásra terjedt ki. A pályázat kódja: GYV-SZF-10-0056, a pályázat kategóriája: Pályázat gyermekjóléti alapellátás és a gyermekvédelmi szakellátás fejlesztésének támogatására, B kategória: Nevelőszülők továbbképzésének támogatása. A pályázat kedvező elbírálásban, és 100%-os támogatásban részesült, így a TEGYESZ 2010 őszétől 2011. tavaszáig 132 nevelőszülő továbbképzésére kapott lehetőséget, összesen 3.000.000.- forint értékben. ( a képzést a pályázat finanszírozza, így a fenntartót ez sem terheli) 2010. november 03-án a Pályázati Tanácsadói Munkacsoportunk képviselője (Pál Melinda) közös megbeszélésen vett részt a TEGYESZ nevelőszülői hálózatának vezetőjével, Jávor Györgyivel, a TEGYESZ Gazdasági vezetőjével, Gera Edittel és Morvai Mártával, aki a pályázat elkészítésében működött közre. A megbeszélésen egyeztettük a pályázati projekttel kapcsolatos teendőket, közösen tekintettük át a projekt megvalósításának lépéseit, lehetőségeit, idő- és költségtervét, valamint pályázati jellegű tanácsadással segítettük a pályázati költségvetés elköltésének és a szakmai program megvalósításának szinkronba hozását a nevelőszülők igényeinek és lehetőségeinek megfelelően. 2010. november 4-én a nevelőszülői tanácsadói munkacsoport megbeszélésén Pályázati Tanácsadói Munkacsoportunk képviselője (Pál Melinda) ismertette a pályázati projektet és tanácsadás keretén belül segítette a projekt operatív megvalósításának megtervezését.
Irodánk folyamatosan rögzíti a Partnerek részéről megjelenő továbbképzési igényeket. Mindeddig a nevelőszülői tanácsadók részéről érkezett igény módszer specifikus képzések és kreditpontos szociális továbbképzések megtartására. A tanácsadók számára 2010. november 4-én a rendszeres heti munkaértekezletünkön tájékoztatást nyújtottunk az elérhető továbbképzési lehetőségekről, valamint a lehetséges finanszírozás módozatairól is.
2010. november 9-én Szolgálatvezetőnk a TEGYESZ felkérésére részt vett a Szakszolgálat pszichológusi álláshelyére jelentkező jelöltek felvételi elbeszélgetésén javaslattevőként.
2010. november 9-én Szolgálatunk gyermekotthoni és lakásotthoni vezetők megkeresésére új típusú gondozási hely meglétére hívta fel a kollégák figyelmét, mely segítségével a gyermekek elhelyezésének lehetőségei gazdagodhatnak.
2010. november 17-én körlevélben ajánlotta ki az alábbi pályázatot Ösztöndíj pályázat roma fiataloknak (Magyarországi Cigányokért Közalapítvány- MACIKA) (2010.11.17)
2010. november végén érkező felkérésre vizsgáltuk 7 db szakmai programot vizsgáltunk:
- CSM TEGYESZ Szakértői Bizottság
- CSM TEGYESZ Befogadó Otthon
- CSM TEGYESZ Szakszolgálat
- CSM TEGYESZ Utógondozói Csoport, valamint
- Hódmezővásárhely lakásotthonainak (2 db) és speciális lakásotthonának (1 db) szakmai programját.
Regionális konferencián vett részt Szolgálatunk irodavezetője, valamint Partnereink is. A konferenciára meghívó leveleket elhelyeztük a CSM TEGYESZ faliújságain, valamint lakásotthonokba is eljuttattuk a szakmai vezetők közreműködésével. A meghívásnak köszönhetően 30 kolléga vett részt a konferencián.
Irodánk folyamatosan rögzítette a Partnerek részéről megjelenő továbbképzési igényeket. Ennek keretében, valamint a novemberben elindított nyertes pályázatnak köszönhetően segítséget nyújtottunk a pályázati projektben vállalt nevelőszülők képzésének szervezésében az ÁGOTA Felnőttképző Intézettel együtt.
Szaktanácsadó Szolgálatunk segítségével Ahmed Nawaz ingyenesen fordítja le a házirendet a kért nyelvekre. (albán, arab, afgán, szomáliai, szerb, palesztin)
Kibővítettük, aktualizáltuk a Szakdolgozói adatbázist
A Nevelőszülői adatbázist aktualizáltuk.
Tájékoztató, újévköszöntő elektronikus levelet küldtünk Partnereinknek, melyben ismét felhívtuk figyelmüket szolgáltatásainkra, elérhetőségeinkre.
Folyamatosan figyelemmel kísértük a pályázati lehetőségeket, melynek köszönhetően 2 pályázatról is tudtuk értesíteni a partnereket. Az egyik pályázat esetében Báródi Orsolya, hódmezővásárhelyi lakásotthon - vezető segítséget is kért a pályázat benyújtásával kapcsolatban.
Irodavezetőnk rendszeresen részt vett, vagy tájékoztatást adott a TEGYESZ heti értekezletein, így is biztosítva a folyamatos tájékoztatást a Szaktanácsadói Szolgálat tevékenységéről, szolgáltatásairól. (2011. január 10.; január 17.; január 24.)
Pedagógiai Szaktanácsadói, Egészségügyi, Gyermekpszichológiai és Mentálhigiénés Szaktanácsadói Munkacsoportunk, valamint Tudományos Kutatási Szaktanácsadói Munkacsoportunk tagjai kidolgozták a MONITORING minőségbiztosító rendszer alkalmazási lehetőségeit az új nevelési módszer lakásotthonban történő alkalmazása kapcsán
Január 15- én felkérés érkezett Szaktanácsadói szolgálatunkhoz Szabó László szakmai vezető (CSM TEGYESZ) részéről, melyben szupervíziót kérnek innovatív pedagógiai rendszer (KÁSZPEM) hódmezővásárhelyi lakásotthonban történő alkalmazásához. A kérést továbbítottuk Egészségügyi, Gyermekpszichológiai és Mentálhigiénés Szaktanácsadói Munkacsoportunkhoz és Pedagógiai Szaktanácsadói Munkacsoportunkhoz.
A regionális kapcsolattartás elősegítése, erősítése érdekében folyamatos kapcsolatot ápoltunk a Dél- alföldi Regionális Módszertani Gyermekotthon vezetőjével. A megbeszélésen (2011. 02.18.), valamint a telefonos egyeztetésekben szolgálatunk szolgálatvezetője, valamint Pedagógiai Szaktanácsadói Munkacsoportunk vezetője vettek részt. A kapcsolattartás témája: Innovatív módszer (KÁSZPEM®) gyakorlati alkalmazhatósága a mindennapokban
Pedagógiai Szaktanácsadói Munkacsoportunk, Tudományos Kutatási Szaktanácsadói Munkacsoportunk, valamint Felnőttképzési Szaktanácsadói Munkacsoportunk szakemberei bemutatták a MONITORING minőségbiztosítási rendszer helyes használatát az új nevelési módszer (KÁSZPEM®) hódmezővásárhelyi lakásotthonban történő alkalmazása kapcsán az ott dolgozó kollégáknak. (2011.02.18.) (Résztvevők száma: 7 fő)
132 fő nevelőszülő részéről gyűjtöttünk össze 51 db továbbképzési igényt a TEGYESZ által ESZA Nonprofit Kft.- hez benyújtott, nyertes pályázat kapcsán.
Márciusban is folyamatosan figyelemmel kísértük a pályázati lehetőségeket, melynek köszönhetően 14 pályázati lehetőségre tudtuk felhívni Partnereink figyelmét hírlevelünkben.
2011. március 22- én Szolgálatunk irodavezetője részt vett a NEFMI (Nemzeti Erőforrás Minisztérium) szervezésében Budapesten, a Néprajzi Múzeumban megrendezésre kerülő „Gyermekek Európája magas szintű kormányközi csoport találkozója elnevezésű konferencián, ahol a magyar elnökség a rendezvény fókuszába a gyermek családban való felnevelkedéshez fűződő jogát helyezte, valamint közzétette a gyermekek védelmében alább megfogalmazott álláspontját.
I. ÁGOTA Országos Gyermekvédelmi Konferencia előkészítése- konferencia előadóival történő egyeztetés (téma, sorrend), előadók felkérése, előadások egyeztetése
A Csongrád Megyei TEGYESZ Igazgatójától, Szügyi Jánostól részéről érkező felkérést a megfelelő munkacsoporthoz irányítottuk. A felkérés tárgya annak kiderítése volt, hogy ki vizsgálhatja felül, változtathatja meg a nevelési- gondozási tervet. A kérést eltovábbítottuk az ÁGOTA® Szaktanácsadói Szolgálat Gyermekvédelmi Szakellátási Jogi Munkacsoportjához (dr. Radoszáv Miklós, dr. Hegedűs Andrea), valamint a Pedagógiai Szaktanácsadói Munkacsoporthoz (Szécsényi Sándor). A pontos válasz érkezését követően tájékoztatjuk a felkérő partnert.
Pedagógiai Szaktanácsadói Munkacsoportunk, Tudományos Kutatási Szaktanácsadói Munkacsoportunk, valamint Felnőttképzési Szaktanácsadói Munkacsoportunk szakemberei biztosítják a MONITORING helyes használatát az új nevelési módszer (KÁSZPEM) a hódmezővásárhelyi lakásotthonokban történő alkalmazása kapcsán.
2011. március 22- én az ÁGOTA® Szaktanácsadói Szolgálat irodájában (6726 Szeged, Bal Fasor 6.) Balogh Zsolt, Báródi Orsolya és Szabó László részvételével valósult meg szakmai találkozó, melynek témája: KÁSZPEM®, mint innovatív nevelési módszer hódmezővásárhelyi lakásotthonban történő alkalmazása. Tudományos Kutatási Szaktanácsadói Munkacsoportunk tagjai szupervízió felajánlásával is segítik a folyamat sikeres megvalósulását a lakásotthonban dolgozó kollégák számára.
Áprilisban is folyamatosan figyelemmel kísértük a pályázati lehetőségeket, melynek köszönhetően 5 pályázati lehetőségre tudtuk felhívni Partnereink figyelmét hírlevelünkben.
Április 4- én érkezett telefonos megkeresés Perneki Lászlóné, csanádpalotai kolléganőtől, melyben egy Kínába szóló fotópályázat beadásához kértek angol nyelvű segítséget. Pályázati Tanácsadó Munkacsoportunk azonnali segítséget nyújtott a pályázat beadásában.
I. ÁGOTA Országos Gyermekvédelmi Konferencia előkészítése (meghívók elkészítése, postázása)- 1 300 db meghívó címzése, postázása; országos média képviselőinek meghívása
Április 8- án a kisteleki Térségi Közös Igazgatású Közoktatási Intézmény Egységes Pedagógiai Szakszolgálattól érkezett telefonos megkeresés, melyben ahhoz kértek segítséget, hogy szeretnének iskoláskorú gyerekek általi gyűjtést rendezni, mely során gyűjtött játékokat gyermekvédelmi gondoskodásban élő gyerekek számára szeretnék eljuttatni lakásotthoni látogatás keretében. Szaktanácsadói Szolgálatunk segítette a kapcsolatfelvételt partnerintézményeinkkel.
A Csongrád Megyei TEGYESZ Igazgatójától, Szügyi Jánostól részéről érkező felkérést a megfelelő munkacsoporthoz irányítottuk. A felkérés tárgya annak kiderítése volt, hogy ki vizsgálhatja felül, változtathatja meg a nevelési- gondozási tervet. A kérést eltovábbítottuk az ÁGOTA® Szaktanácsadói Szolgálat Gyermekvédelmi Szakellátási Jogi Munkacsoportjához (dr. Radoszáv Miklós, dr. Hegedűs Andrea), valamint a Pedagógiai Szaktanácsadói Munkacsoporthoz (Szécsényi Sándor). Dr. Radoszáv Miklóstól e-mailben április 21- én érkezett szakértői véleményt e- mailben és az április 27- én levél formában érkezett választ is eljuttattuk Szügyi János Igazgató úr részére.
Április 24- én az ópusztaszeri lakásotthonban május hónapban megvalósítandó élményprogramokba ágyazott szakmai programok megvalósítására érkezett felkérés Szabó László szakmai vezető és Somogyvári Dia lakásotthon- vezető részéről.
Április 29- én a Csongrád megyei TEGYESZ részéről érkezett felkérés, melyben egy holland fax fordításához kért segítséget Szügyi János igazgató úr. Szaktanácsadói szolgálatunk keresett kompetens személyt a fordítás elvégzésére.
2011. április 21- én az ÁGOTA® Szaktanácsadói Szolgálat irodájában (6726 Szeged, Bal Fasor 6.) Balogh Zsolt, Báródi Orsolya és Szabó László részvételével Pedagógiai Szaktanácsadói Munkacsoportunk, Tudományos Kutatási Szaktanácsadói Munkacsoportunk, valamint Felnőttképzési Szaktanácsadói Munkacsoportunk szakemberei kidolgozták a hódmezővásárhelyi lakásotthonban bevezetésre kerülő új pedagógiai módszer alkalmazhatóságának, eredményességének mérésére alkalmas előzetes állapotfelmérő kérdőíveket, valamint elkészítették a folyamat rögzítésére alkalmas folyamat- jegyzőkönyvi mintát is a lakásotthonban dolgozó kollégákkal együtt.
2011. május 02- án érkezett Pedagógiai Szaktanácsadói Munkacsoportunk tagjától, Szécsényi Sándortól válasz a nevelési- gondozási terv megváltoztathatóságának kérdéskörében tett felkérésünkre, melyet azonnal eltovábbítottunk Szügyi János Igazgató Úr részére.
A még áprilisban, a Csongrád megyei TEGYESZ részéről érkezett felkérésre (holland fax fordítása) érkezett választ (fordítást) május 03- án Szügyi János úr részére eljuttattunk.
2011. május 5- én sor került az I. ÁGOTA Országos Gyermekvédelmi konferenciára, melynek a szegedi Fogadalmi Templom szolgált helyszínéül. A konferencia közel 1300 résztvevővel valósult meg. A rendezvény megszervezésében és lebonyolításában Szaktanácsadói Szolgálat is közreműködött és feladatot vállalt. Az I. ÁGOTA Országos Gyermekvédelmi Konferencia moderátora Incze Zsuzsa, a Csellengők című műsor szerkesztője volt, az egybegyűlteket pedig B. Nagy László, a megyei kormányhivatal vezetője üdvözölte. A moderátor ezt követően felolvasta Dr. Schmitt Pál köztársasági elnök úr üzenetét, aki belgrádi látogatása miatt nem tudott jelen lenni a konferencián, de minden részvevőnek sikeres, eredményes munkát kívánt. Az ÁGOTA Alapítvány alapítója , Kothencz János nyitotta meg a konferenciát szakmai előadásával, melyben beszélt saját, állami gondozásban szerzett tapasztalatairól, tanítómestereiről, akik fogták a kezét és nem engedték, hogy elkallódjon, megmutatták neki a reményt, megtanították az önbecsülésre, megszerettették vele az olvasást, beleplántálták a tudásvágyat. Bemutatta országos, reprezentatív kutatásuk eredményeit, valamint az eredményekre alapozó pedagógiai rendszer, a KÁSZPEM (Kothencz-féle ÁGOTA Szenzitív Pedagogikoterápiás Módszer) specifikumait, hatékonyságát. Kothencz János meggyőződése, hogy a gyermekvédelem mindannyiunk feladata, társadalmi összefogással tudjuk csak jobbá tenni, szemléletváltással megszüntetni a régi beidegződéseket, újraértelmezni a feladatokat. Értéksemleges nevelés nem létezik, az evangélium üzenetének, az egyetemes emberi értékeknek kell irányadónak lenniük, mert igaz, hogy minden és mindenki változik körülöttünk, egyvalami azonban nem, az pedig a gyermek szeretetéhsége és –szüksége. Érdemeitől, teljesítményeitől függetlenül, feltétel nélkül kell szeretni őket, mert a reményt is így tapasztalják meg, ilyképpen mindannyian a remény letéteményeseivé válunk. Soltész Miklós, a Szociális Család-és Ifjúságügyért felelős államtitkár elmondta, nem csak pénzzel lehet megoldani a családtámogatást, legalább olyan fontos a szeretet, az empátia, a család összetartó ereje. A gyermek érték és kincs, amit mindannyiunknak őriznünk kell. A gyermekvédelem a családoknál kezdődik, ezért is fontos egyben tartani a családot, visszaadni az elmúlt évek során elvesztett méltóságát. Dr. Kiss-Rigó László Szeged-Csanádi megyéspüspök elmondta, egész társadalmunkat érintő ügyről van szó, hiszen beteg társadalomban élünk, és mindannyian a gyógyításán fáradozunk. Sokan úgy gondolják, hogy megvalósíthatják saját boldogulásukat a többség érdekeinek a figyelmen kívül hagyásával is. Rájönnek majd, ez nem megy. Aki így akar érvényesülni, az boldogtalanságot okoz nemcsak az egész társadalomnak, de családjának, végső soron önmagának is. A püspök úr is kitért az értéksemleges nevelés kérdéskörére. Véleménye szerint sem lehet így nevelni az ifjúságot, mert ez maga a szellemi, lelki halál. Az állam számára is példa értékű lehet ez az összefogás, ami ma itt megvalósult, hangsúlyozta a püspök.
Magyar Anna, a Csongrád megyei közgyűlés elnöke a fenntartói együttműködés lehetőségeit taglalta. Egy történelmi kitérő után szólt a gyermekvédelem megyei, szegedi múltjáról, majd ismertette a közgyűlés április 27-én hozott döntését arról, hogy fenntartói felelősség- megosztást valósít meg a Szeged-Csanád Egyházmegyével a Csongrád megyei gyermekvédelmi szakellátás területén. Ennek az összefogásnak ugyanolyan komoly társadalmi szerepvállalója az ÁGOTA országos, kiemelkedően közhasznú alapítvány szakmai, módszertani közreműködése.
Májusban is folyamatosan figyelemmel kísértük a pályázati lehetőségeket, melynek köszönhetően 3 pályázati lehetőségre tudtuk felhívni Partnereink figyelmét május 11- én kiküldött hírlevelünkben.
Az ópusztaszeri lakásotthonban május hónapra tervezett élményprogramokba ágyazott szakmai programok megvalósítására érkezett felkérést Szabó László szakmai vezető júniusi időpontra kérte áthelyezni.
2011.május 24- én szakmai egyeztetés valósult meg az ÁGOTA® Szaktanácsadói Szolgálat irodájában (6726 Szeged, Bal Fasor 6.) Balogh Zsolt, Báródi Orsolya és Szabó László részvételével. A munkacsoportjaink szakemberei által kidolgozott, a hódmezővásárhelyi lakásotthonban bevezetésre kerülő új pedagógiai módszer (KÁSZPEM) alkalmazhatóságának, eredményességének mérésére alkalmas előzetesen kitöltött állapotfelmérő kérdőívek kiértékelése megtörtént, valamint felállításra kerültek a monitoring eljárás célkitűzései is.
15/1998 NM rendelet a-h terjedő pontjainak való megfelelés
KONKRÉT SZÁMADATOK
15/1998 NM rendelet a) pont
A felkérő intézmény szakmai programja, házirendje elkészítésében nyújtott segítségadásban:
Csongrád Megyei Területi Gyermekvédelmi Szakszolgálat egységeihez tartozó szakmai programok áttekintése
15/1998 NM rendelet b) pont
A felkérő intézmény szakmai átalakításának megtervezéséhez, illetve kivitelezéséhez nyújtott segítségadásban:
Egységes cselekvési koncepciót- protokollt eredményező műhelymunka előkészítése, megvalósítása
50 fő részvételével
15/1998 NM rendelet c) pont
A felkérő intézmény egész tevékenységének vagy egyes részfeladatainak szakmai értékeléséhez nyújtott segítségadásban:
Minőségbiztosítási eljárás bemutatása, megtanítása (MONITORING)
Szakmai szempontrendszer kidolgozása az innovatív pedagógiai módszer (KÁSZPEM) hódmezővásárhelyi lakásotthonban történő alkalmazásához
a Pedagógiai Szaktanácsadói Munkacsoport és az Egészségügyi, Gyermekpszichológiai és Mentálhigiénés Szaktanácsadói Munkacsoport munkatársai által
(Ez mintaként szolgál a megyében végzett gyermekvédelmi munka minőségbiztosításához)
15/1998 NM rendelet d) pont
A felkérő intézmény számára továbbképzések szervezéséhez nyújtott segítségadásban:
Specifikus szakmai továbbképzés megvalósításának elősegítése
132 fő részére
Továbbképzési igények összegyűjtése
182 fő részéről
79 db igény érkezett
Nemzeti Szakképzési és Felnőttképzési Intézet Salgótarjáni Képzésszervezési Központja adatainak alapján nyilvántartás készítése
738 képzés nyilvántartása
15/1998 NM rendelet e) pont
A felkérő intézmény szakmai munkaközösségeinek működéséhez nyújtott segítségadásban:
Tudományos Kutatási Szaktanácsadói Munkacsoportunk tagjai szupervízió felajánlásával is segítik a folyamat sikeres megvalósulását a hódmezővásárhelyi lakásotthonban dolgozó kollégák számára.
(2 alkalom)
Folyamatosan segítettük szakmai támogatásunkkal a hódmezővásárhelyi lakásotthonban bevezetésre kerülő innovatív pedagógiai módszer, a KÁSZPEM megismerését, alkalmazhatóságát
18 fő részvételével
15/1998 NM rendelet f) pont
A felkérő intézmény számára szakmai pályázati lehetőségek figyelemmel kíséréséhez és a pályázatok elkészítéséhez nyújtott segítségadásban
Adekvát pályázati lehetőségek partnerek figyelmébe ajánlása
pályázat benyújtásában nyújtottunk hatékony segítséget
ebből 1 nagy projekt- 132 fő nevelőszülő képzésére fordított ESZA Nonprofit Kft. által, 3 000 000 Ft értékben finanszírozott projekt
15/1998 NM rendelet g) pont
A felkérő intézmény számára új szakmai módszerek, eszközök megismeréséhez nyújtott segítségadásban
Közreműködésünkre, a speciális igényként felmerülő nevelőszülői szakmai továbbképzésre akkreditált, kreditpontos képzést dolgozott ki az ÁGOTA Felnőttképző intézmény
1 db új módszer
Innovatív pedagógiai módszer (KÁSZPEM) megismertetése, oktatása hódmezővásárhelyi lakásotthon dolgozóinak (200 órás tanfolyam)
Regionális, szakmai konferencián való részvételre meghívás, mely hatékony segítséget jelentett mindennapi munkájuk, valamint folyamatos továbbképzésük során
I. ÁGOTA Országos Gyermekvédelmi Konferencia
(meghívók postázása, konferencia előkészítésében- megvalósításában való aktív részvétel)
1300 fő részvételével
15/1998 NM rendelet h) pont
A felkérő intézmény számára egyéb - a szaktanácsadás keretébe tartozó - az intézmény által igényelt feladatok elvégzéséhez nyújtott segítségadásban
Hírlevél kiküldése 19 szakmai egység (Partnerintézmények) részére
Részt vettünk 20 nevelőszülőnek jelentkező személy alkalmasságának megállapításában
Részt vettünk 15 pszichológusnak jelentkező személy alkalmasságának megállapításában
Szakmai kerekasztal beszélgetés keretében közreműködésünkkel sikerült átvilágítani a nevelési felügyelet kérdéskörét
TEGYESZ munkaértekezletein való részvétel, így biztosítva a folyamatos kapcsolattartást, valamint információáramlást. (Résztvevők száma 7 fő)
7 fő/alkalom
összmunkatársi értekezleten való részvétel, így biztosítva a folyamatos kapcsolattartást, valamint információáramlást.
70 fő/ alkalom
felkérés élményprogramokba ágyazott szakmai programok megvalósítására
2 lakásotthon részéről
Szakdolgozói adatbázis létrehozása, aktualizálása
Partnerek adatainak aktualizálása
19 szakmai egység